b'\n_START_ARTICLE_\nInternational s\xc3\xb8mil\n_START_PARAGRAPH_\nEn international s\xc3\xb8mil, international nautisk mil, blot nautisk mil eller s\xc3\xb8mil blev i 1929 ved en international konference sat til 1.852 meter. For andre definitioner af s\xc3\xb8mil se tabellen i mil._NEWLINE_Det er den l\xc3\xa6ngdeenhed som benyttes til s\xc3\xb8s og ved flyvning. Den danner grundlaget for hastighedsenheden knob._NEWLINE_En international s\xc3\xb8mil, svarer til et bueminut (1/60 af en breddegrad) af en storcirkel p\xc3\xa5 jordens overflade. Da der har hersket usikkerhed om omkredsens l\xc3\xa6ngde, har der ogs\xc3\xa5 v\xc3\xa6ret variationer fra det ene land til det andet om l\xc3\xa6ngden af en s\xc3\xb8mil._NEWLINE_P\xc3\xa5 en international hydrografisk konference i 1929, fastsatte man l\xc3\xa6ngden af en s\xc3\xb8mil til 1.852 meter, svarende til at man afrundede omkredsen af en storcirkel til 40.000 km. Denne l\xc3\xa6ngde af en s\xc3\xb8mil er siden accepteret af de fleste lande.'